b'\n_START_ARTICLE_\n\xc3\x93scar Romero (jalkapalloilija)\n_START_SECTION_\nSeurajoukkueura\n_START_PARAGRAPH_\nRomero aloitti uransa kotimaansa p\xc3\xa4\xc3\xa4sarjan Primera Divisi\xc3\xb3n de Paraguayn Cerro Porte\xc3\xb1ossa, jota h\xc3\xa4n edusti vuodet 2011-2014 pelaten sarjassa 90 ottelua, joissa syntyi 13 maalia. Aperturan h\xc3\xa4n voitti vuonna 2012 ja Clausuran seuraavana vuonna. H\xc3\xa4n pelasi seuran paidassa my\xc3\xb6s Copa Libertadoresia. Tammikuussa 2015 Romero siirtyi Primera Divisi\xc3\xb3n de Argentinan Racing Clubiin. vuonna 2017 h\xc3\xa4n siirtyi kiinalaisseura Shanghai Greenlandiin mutta pelasi samana vuonna viel\xc3\xa4 vuokralla espanjalaisseura Alav\xc3\xa9sissa.\n_START_SECTION_\nMaajoukkueura\n_START_PARAGRAPH_\nRomero debytoi Paraguayn jalkapallomaajoukkueessa elokuussa 2014 yst\xc3\xa4vyysottelussa Saksaa vastaan. Avausmaalinsa h\xc3\xa4n teki toukokuussa 2014 niin ik\xc3\xa4\xc3\xa4n yst\xc3\xa4vyysottelussa Kamerunin verkkoon. Romero kuului Paraguayn joukkueeseen my\xc3\xb6s kes\xc3\xa4n 2015 Copa Am\xc3\xa9ricassa. Kaikkiaan h\xc3\xa4n on pelannut 37 maaottelua ja tehnyt niiss\xc3\xa4 nelj\xc3\xa4 maalia.\n_START_SECTION_\nMuuta\n_START_PARAGRAPH_\nRomeron kaksoisveli \xc3\x81ngel Romero on my\xc3\xb6s ammattilaisjalkapalloilija. H\xc3\xa4n pelaa brasilialaisessa Corinthiansissa ja on pelannut my\xc3\xb6s Paraguayn maajoukkueessa.'